אלכס סנדרו

אלכס סנדרו לובו סילבה (בפורטוגזית: Alex Sandro Lobo Silva; נולד ב-26 בינואר 1991) הוא כדורגלן ברזילאי בעמדת המגן השמאלי בפלמנגו בנבחרת ברזיל. סנדרו נולד בקטאנדובה, סאו פאולו. בגיל 15 החל לשחק במחלקת הנוער של אתלטיקו פרנאאנסה. לאחר זכייה בתוארי נוער רבים, קודם אלכס סנדרו באוקטובר 2008 לקבוצה הבוגרת של פרנאאנסה. בשנה זו ערך הופעה אחת בקבוצה הבוגרת, במסגרת ליגת העל הברזילאית, מול אינטרנסיונל. בשנת 2009 לקח סנדרו חלק מרכזי בזכייה של פרנאאנסה באליפות פרנה, כאשר שיחק 8 משחקים. הוא כבש את שער הבכורה שלו ב-25 בינואר, מול ריו ברנקו. עד לסיום עונת 2009 שיחק סנדרו 16 משחקים בליגת העל הברזילאית. ב-2010 חתם סנדרו על חוזה השאלה בן שנתיים לקבוצת סנטוס. על מנת שקבוצתו הקודמת, אתלטיקו פרנאאנסה, לא תאבד את זכויותיו עליו, היא מכרה את כרטיס השחקן שלו לקבוצת דפורטיבו מלדונדו האורוגוואית. באותה שנה סייע לקבוצתו החדשה לזכות בגביע הברזילאי. זכייה זו אפשרה לסנטוס להעפיל לגביע ליברטדורס 2011. במפעל זה שיחק ב-11 משחקים, והיה חלק מרכזי בזכייה של קבוצתו בגביע. ב-23 ביולי 2011 נרכש סנדרו על ידי פורטו תמורת כ-10 מיליון אירו. ב-4 עונותיו בקבוצה הפורטוגזית, זכה סנדרו ב-2 אליפויות פורטוגל ובסופר קאפ הפורטוגלי. ב-20 באוגוסט 2015 חתם סנדרו ביובנטוס, בעסקה ששוויה 26 מיליון אירו. הוא ערך את הופעת הבכורה שלו במדי הקבוצה האיטלקית ב-12 בספטמבר, בתיקו 1-1 מול קייבו ורונה. ב-21 בנובמבר בישל סנדרו לפאולו דיבאלה, בניצחון 0–1 על מילאן. 4 ימים לאחר מכן בישל שער ניצחון נוסף, למריו מנדז'וקיץ', מול מנצ'סטר סיטי, במסגרת ליגת האלופות. שער זה הביא להעפלתה של יובנטוס לשלב הנוקאאוט. ב-17 בינואר 2016 כבש את שער הבכורה שלו ביובנטוס, במסגרת הסרייה א', כאשר בעט מחוץ לרחבת ה-16, בניצחון החוץ 0–4 על אודינזה. בעונתו הראשונה באיטליה זכה סנדרו בדאבל, הן באליפות איטליה והן בגביע האיטלקי. בעונת 2016/2017, אף על פי שכבש שער עצמי בהפסד החוץ 1–3 לגנואה בחודש נובמבר, המשיך סנדרו ביכולתו הטובה מהעונה הקודמת. מספר תצוגות מרשימות הביאו להדחתו של פטריס אברה מההרכב הפותח, ולתפיסת מקום זה על ידי סנדרו. באותה עונה הופיע סנדרו ב-43 משחקים, ובכך היה לשחקן ששיחק את מספר המשחקים הרב ביותר ביובנטוס באותה עונה. הוא כבש שלושה שערים, שיחק תפקיד מפתח בדאבל נוסף ואף סייע לקבוצתו להגיע לגמר ליגת האלופות, בו הפסידה 1–4 לריאל מדריד. סנדרו נבחר לקבוצת השנה בליגה האיטלקית הבכירה לעונה זו. בעונה העוקבת שיחק 39 משחקים, המשיך ביכולתו יוצאת הדופן, וכבש 4 שערים. בעונה זו עזר ליובנטוס להשיג דאבל שלישי ברצף. ב-26 באוגוסט 2024 חזר סנדרו לאחר 14 שנה לברזיל וחתם בפלמנגו. לאחר ששיחק במדי נבחרת ברזיל עד גיל 18, זומן סנדרו לסגל ברזיל עד גיל 20, באוגוסט 2009. הוא שיחק לראשונה בנבחרת זו במשחק ידידות, בגיל 18. הוא היה חלק מהנבחרת שזכתה באליפות אמריקה הדרומית עד גיל 20 בשנת 2011. באותה שנה סייע לנבחרתו לזכות גם בגביע העולם עד גיל 20, עם ניצחון בגמר, 2-3 לאחר הארכה, מול פורטוגל. סנדרו ייצג את נבחרת ברזיל עד גיל 23, המכונה הנבחרת האולימפית, באולימפיאדת לונדון ב-2012. הוא שיחק שלושה משחקים, כולל במשחק הגמר, בו הפסידה ברזיל 1–2 למקסיקו. סנדרו ערך את הופעת הבכורה שלו בנבחרת ברזיל הבוגרת ב-10 בנובמבר 2011, בניצחון 0–2 על גבון. נכלל בסגל נבחרת ברזיל לטורניר מונדיאל 2022. אתלטיקו פרנאאנסה אליפות פרנה: 2009 סנטוס הגביע הברזילאי: 2010 גביע ליברטדורס: 2011 פורטו ליגת העל הפורטוגלית: 2011/12, 2012/13 הסופר קאפ הפורטוגלי: 2013 יובנטוס אליפות איטליה (5): 2015/16, 2016/17, 2017/18, 2018/19, 2019/20 הגביע האיטלקי (5): 2015/16, 2016/17, 2017/18, 2020/21, 2023/24 הסופר קאפ האיטלקי: 2018 נבחרת ברזיל גביע העולם עד גיל 20: 2011 אליפות אמריקה הדרומית עד גיל 20: 2011 באולימפיאדת לונדון 2012 קופה אמריקה: 2019 אישיים קבוצת העונה של עיתון 'O Jogo': ‏ 2012, 2013 נבחרת העונה בסרייה א': 2016/17, 2017/18 מדיה וקבצים בנושא אלכס סנדרו בוויקישיתוף אלכס סנדרו, ברשת החברתית אקס (טוויטר) אלכס סנדרו, ברשת החברתית אינסטגרם אלכס סנדרו, באתר Transfermarkt אלכס סנדרו, באתר Soccerway אלכס סנדרו, באתר BDFutbol אלכס סנדרו, באתר WorldFootball.net אלכס סנדרו, באתר National Football Teams אלכס סנדרו, באתר FootballDatabase.eu אלכס סנדרו, באתר ESPN עמוד השחקן באתר הרשמי של יובנטוס חיזוק נוסף: אלכס סנדרו עבר בדיקות ביובנטוס, באתר ערוץ הספורט, 20 באוגוסט 2015 Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית)